กฎกระทรวง ฉบับที่ 51 (พ.ศ. 2522) ออกตามความในพระราชบัญญัติเงินตรา พ.ศ. 2501
กฎกระทรวง
ฉบับที่ ๕๑
(พ.ศ. ๒๕๒๒)
ออกตามความในพระราชบัญญัติเงินตรา
พ.ศ. ๒๕๐๑[๑]
 

อาศัยอำนาจตามความในมาตรา ๕
และมาตรา ๑๑ แห่งพระราชบัญญัติเงินตรา พ.ศ. ๒๕๐๑
รัฐมนตรีว่าการกระทรวงการคลังออกกฎกระทรวงไว้ ดังต่อไปนี้

ข้อ ๑ ให้เหรียญกษาปณ์เงินราคาสามร้อยบาทเป็นเงินที่ชำระหนี้ได้ตามกฎหมายโดยไม่จำกัดจำนวน

ข้อ ๒ ให้เหรียญกษาปณ์นิเกิลราคาสิบบาทเป็นเงินที่ชำระหนี้ได้ตามกฎหมายคราวละไม่เกินจำนวนห้าร้อยบาท

ข้อ ๓ ให้เหรียญกษาปณ์ทองขาวราคาสองบาทเป็นเงินที่ชำระหนี้ได้ตามกฎหมายคราวละไม่เกินจำนวนห้าร้อยบาท


ให้ไว้ ณ วันที่ ๑๙ พฤศจิกายน พ.ศ. ๒๕๒๒
ชาญชัย ลี้ถาวร
รัฐมนตรีช่วยว่าการฯ ปฏิบัติราชการแทน
รัฐมนตรีว่าการกระทรวงการคลัง
หมายเหตุ :- เหตุผลในการประกาศใช้กฎกระทรวงฉบับนี้ คือ
ด้วยทางราชการได้จัดทำเหรียญกษาปณ์เงินราคาสามร้อยบาท เหรียญกษาปณ์นิเกิลราคาสิบบาทและเหรียญกษาปณ์ทองขาวราคาสองบาท
ออกใช้เพื่อเป็นที่ระลึกเนื่องในโอกาสที่สมเด็จพระเจ้าลูกเธอเจ้าฟ้าจุฬาภรณวลัยลักษณ์
ทรงสำเร็จการศึกษา ได้รับปริญญาวิทยาศาสตร์บัณฑิต จากมหาวิทยาลัยเกษตรศาสตร์ เนื่องจากยังมิได้มีกำหนดจำนวนเงินที่จะใช้เหรียญกษาปณ์เงินราคาสามร้อยบาท
เหรียญกษาปณ์นิเกิลราคาสิบบาท และเหรียญกษาปณ์ทองขาวราคาสองบาทชำระหนี้ได้กฎหมาย จึงจำเป็นต้องออกกฎกระทรวงนี้
































ปิยะธิดา/ปรับปรุง
๑๕ พฤษภาคม
๒๕๖๑




[๑] ราชกิจจานุเบกษา
เล่ม ๙๖/ตอนที่ ๑๙๓/ฉบับพิเศษ หน้า ๒๖/๒๒ พฤศจิกายน ๒๕๒๒